ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๕๖เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า โดยที่เป็นการสมควรปรับปรุงหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเสียใหม่เพื่อส่งเสริมให้การขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีความสะดวกยิ่งขึ้นอาศัยอำนาจตามความในมาตรา ๗ (๑) (๒) (๓) แห่งพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ มาตรา ๒๖ วรรคสอง และมาตรา ๒๗ (๒) (ค)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศไว้ ดังต่อไปนี้ข้อ ๑ให้ยกเลิกประกาศดังต่อไปนี้(๑) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๕/๒๕๔๗ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าลงวันที่ ๑๔ ตุลาคม พ.ศ. ๒๕๔๗(๒) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๓/๒๕๔๘ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๒) ลงวันที่ ๗ มีนาคม พ.ศ. ๒๕๔๘(๓) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๕/๒๕๔๘ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๓) ลงวันที่ ๒๔ พฤษภาคม พ.ศ. ๒๕๔๘(๔) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๔๙ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๔) ลงวันที่ ๕ มิถุนายน พ.ศ. ๒๕๔๙(๕) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๓/๒๕๕๑ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๕) ลงวันที่ ๑๘ เมษายน พ.ศ. ๒๕๕๑(๖) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๖/๒๕๕๑ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสำหรับผู้ขออนุญาตที่ประกอบธุรกิจอื่นอยู่แล้ว ลงวันที่ ๑๖ กรกฎาคม พ.ศ. ๒๕๕๑(๗) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๕๓ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๖) ลงวันที่ ๔ มีนาคม พ.ศ. ๒๕๕๓(๘) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๕๓ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสำหรับผู้ขออนุญาตที่ประกอบธุรกิจอื่นอยู่แล้ว(ฉบับที่ ๒) ลงวันที่ ๔ มีนาคม พ.ศ. ๒๕๕๓(๙) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๕๔ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๗) ลงวันที่ ๑๘ เมษายน พ.ศ. ๒๕๕๔(๑๐) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๕๔ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสำหรับผู้ขออนุญาตที่ประกอบธุรกิจอื่นอยู่แล้ว(ฉบับที่ ๓) ลงวันที่ ๑๘ เมษายน พ.ศ. ๒๕๕๔(๑๑) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๕๖ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๘) ลงวันที่ ๓๑ พฤษภาคม พ.ศ. ๒๕๕๖(๑๒) ประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๕๖ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสำหรับผู้ขออนุญาตที่ประกอบธุรกิจอื่นอยู่แล้ว(ฉบับที่ ๔) ลงวันที่ ๓๑ พฤษภาคม พ.ศ. ๒๕๕๖ข้อ ๒ ในประกาศนี้บุคคลผู้มีอำนาจจัดการกิจการหมายความว่า กรรมการ ผู้จัดการ รองผู้จัดการ ผู้ช่วยผู้จัดการผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้า หรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าตลาด หมายความว่าตลาดสินค้าเกษตรล่วงหน้าแห่งประเทศไทยคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ข้อ ๓ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต้องเป็นบริษัทจำกัดหรือบริษัทมหาชนจำกัดที่จัดตั้งขึ้นตามกฎหมายไทยหรือนิติบุคคลที่จัดตั้งขึ้นตามกฎหมายเฉพาะข้อ ๔ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ ๓ต้องมีคุณสมบัติและไม่มีลักษณะต้องห้ามดังต่อไปนี้(๑) มีวัตถุประสงค์เพื่อประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามพระราชบัญญัติ(๒)ไม่มีลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและมีบุคคลผู้มีอำนาจจัดการกิจการที่ไม่มีลักษณะต้องห้ามตามที่กำหนดไว้ในประกาศคณะกรรมการกำกับการซื้อขายสินค้าเกษตรล่วงหน้าที่ กธ ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และตามที่จะมีแก้ไขเพิ่มเติม(๓)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองอย่างน้อยหนึ่งคน(๔) มีแผนธุรกิจ (Business Plan)โดยให้ความสำคัญกับการหาลูกค้าและการเพิ่มจำนวนลูกค้าทั้งนี้ผู้ประสงค์จะขอรับใบอนุญาตดังกล่าวต้องแสดงได้ว่าจะมีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามที่สำนักงานกำหนดข้อ ๕เฉพาะผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ ๓ที่ประกอบธุรกิจอื่นอยู่แล้วต้องมีคุณลักษณะอย่างใดอย่างหนึ่งดังต่อไปนี้ด้วย(๑) ประกอบธุรกิจอื่นที่มีลักษณะครบถ้วนดังต่อไปนี้(ก)มีระบบการบริหารความเสี่ยงอย่างเพียงพอซึ่งจะไม่ส่งผลกระทบต่อธุรกิจการซื้อขายล่วงหน้าประเภทนายหน้าซื้อขายล่วงหน้า(ข)มีระบบในการป้องกันความขัดแย้งทางผลประโยชน์กับธุรกิจการซื้อขายล่วงหน้าประเภทนายหน้าซื้อขายล่วงหน้าอย่างเพียงพอ(ค)เป็นธุรกิจที่เกี่ยวข้องหรือเกี่ยวเนื่องกับธุรกิจการซื้อขายล่วงหน้าประเภทใดประเภทหนึ่งโดยสนับสนุนให้การบริการมีความสมบูรณ์และครบวงจรยิ่งขึ้นหรือเป็นการบริหารจัดการทรัพยากรบุคคล สถานที่เครื่องมือเครื่องใช้หรืออุปกรณ์ต่าง ๆของผู้ประสงค์จะขอรับใบอนุญาตให้เกิดประโยชน์ยิ่งขึ้น(๒) ประกอบธุรกิจการซื้อขายล่วงหน้าตามพระราชบัญญัติ ทั้งนี้หากประกอบธุรกิจอื่นด้วยธุรกิจอื่นนั้นจะต้องมีระบบการบริหารความเสี่ยงและระบบป้องกันความขัดแย้งทางผลประโยชน์ในทำนองเดียวกันกับที่กำหนดไว้ตาม(๑) (ก) และ (ข)ข้อ ๖ให้ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ายื่นคำขออนุญาตประกอบธุรกิจการซื้อขายล่วงหน้าประเภทดังกล่าวพร้อมเอกสารและหลักฐานประกอบคำขออนุญาตตามแบบคำขออนุญาตที่สำนักงานกำหนดโดยยื่นต่อเลขาธิการ ณ สำนักงานข้อ ๗ให้เลขาธิการพิจารณาคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าและเอกสารและหลักฐานประกอบคำขออนุญาตและแจ้งผลการพิจารณาให้ผู้ที่จะขอรับใบอนุญาตทราบภายในสามสิบวันนับแต่วันถัดจากวันที่ได้รับคำขออนุญาตพร้อมเอกสารและหลักฐานที่ถูกต้องและครบถ้วนในกรณีที่เลขาธิการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ผู้ได้รับอนุญาตชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแก่สำนักงานภายในห้าวันทำการนับแต่วันถัดจากวันที่ได้รับแจ้งการอนุญาตหากผู้ได้รับอนุญาตไม่ชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ครบถ้วนภายในระยะเวลาที่กำหนดให้ถือว่าผู้ได้รับอนุญาตไม่ประสงค์จะประกอบธุรกิจดังกล่าวแล้วเมื่อผู้ได้รับอนุญาตชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแก่สำนักงานครบถ้วนภายในระยะเวลาที่กำหนดแล้วให้เลขาธิการออกใบอนุญาตให้แก่ผู้ได้รับอนุญาตภายในห้าวันทำการนับแต่วันถัดจากวันที่สำนักงานได้รับชำระค่าธรรมเนียมครบถ้วนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้ใช้ได้เฉพาะตัวจะโอนกันไม่ได้ข้อ ๘ผู้ได้รับใบอนุญาตจะเริ่มให้บริการแก่ลูกค้าได้ต่อเมื่อ(๑) ดำเนินการตามหลักเกณฑ์ วิธีการและเงื่อนไขที่คณะกรรมการ ก.ส.ล.และสำนักงานกำหนดเกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแล้วโดยผู้ได้รับใบอนุญาตต้องพร้อมให้สำนักงานตรวจสอบการดำเนินการดังกล่าวภายในเก้าสิบวันนับแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าและได้รับความเห็นชอบการดำเนินการดังกล่าวจากสำนักงานแล้ว ทั้งนี้หากสำนักงานตรวจสอบแล้วเห็นว่าผู้ได้รับใบอนุญาตยังมิได้ดำเนินการอย่างหนึ่งอย่างใดตามหลักเกณฑ์วิธีการและเงื่อนไขที่คณะกรรมการ ก.ส.ล.และสำนักงานกำหนดเลขาธิการอาจสั่งให้ผู้ได้รับใบอนุญาตดำเนินการใดตามที่เห็นสมควร(๒)ผ่านเกณฑ์การตรวจความพร้อมในการเป็นสมาชิกตลาดและสมาชิกสำนักหักบัญชีภายในเก้าสิบวันนับแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าในกรณีมีเหตุจำเป็นและสมควร ผู้ได้รับใบอนุญาตอาจขอขยายระยะเวลาตาม(๑) หรือ (๒) ได้อีกเก้าสิบวันนับแต่วันถัดจากวันที่ครบกำหนดระยะเวลาดังกล่าวโดยต้องขอขยายระยะเวลาต่อเลขาธิการก่อนระยะเวลานั้นสิ้นสุดลงในกรณีที่ผู้ได้รับใบอนุญาตไม่ดำเนินการอย่างหนึ่งอย่างใดภายในเวลาที่กำหนดตาม(๑) หรือ (๒)หรือภายในระยะเวลาที่เลขาธิการเห็นชอบให้ขยายตามวรรคสองใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าจะสิ้นผลบังคับเมื่อพ้นระยะเวลาที่กำหนดดังกล่าวตามเงื่อนไขที่เลขาธิการกำหนดตามมาตรา๒๖ วรรคสาม แห่งพระราชบัญญัติข้อ ๙ในช่วงระยะเวลาที่ผู้ได้รับใบอนุญาตต้องดำเนินการตามข้อ ๘ผู้ได้รับใบอนุญาตไม่ต้องปฏิบัติตามหลักเกณฑ์ วิธีการและเงื่อนไขที่คณะกรรมการก.ส.ล. สำนักงานและเลขาธิการกำหนดในส่วนที่เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามที่สำนักงานกำหนดข้อ ๑๐ในกรณีที่ใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเลขาธิการตามประกาศสำนักงานเกี่ยวกับหลักเกณฑ์และวิธีการขอรับใบแทนใบอนุญาตประกอบธุรกิจการซื้อขายล่วงหน้าและแบบคำขอใบแทนใบอนุญาตประกอบธุรกิจการซื้อขายล่วงหน้าของผู้ประกอบธุรกิจการซื้อขายล่วงหน้าข้อ ๑๑ให้สำนักงานเรียกเก็บค่าธรรมเนียมสำหรับการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ยังไม่รวมภาษีมูลค่าเพิ่มหรือภาษีอื่นใดที่เกี่ยวข้อง) ในอัตราดังต่อไปนี้(๑) ค่าธรรมเนียมการขออนุญาต ๕๐,๐๐๐ บาท(ห้าหมื่นบาทถ้วน)(๒) ค่าธรรมเนียมการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าได้แก่ค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ๑๕๐,๐๐๐ บาท(หนึ่งแสนห้าหมื่นบาทถ้วน)(๓) ใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าฉบับละ ๒๐,๐๐๐ บาท(สองหมื่นบาทถ้วน)ให้ยกเว้นการเรียกเก็บค่าธรรมเนียมตาม (๑) และ (๒)จนถึงสิ้นเดือนธันวาคม พ.ศ. ๒๕๕๖ข้อ ๑๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๔ พฤศจิกายน พ.ศ. ๒๕๕๖นิวัฒน์ธำรง บุญทรงไพศาลรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๒ ธันวาคม๒๕๕๖จุฑามาศ/ผู้ตรวจ๑๖ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗๘ ง/หน้า ๖๑/๙ ธันวาคม ๒๕๕๖